### Beslutning

Godkendt.

### Sagsfremstilling

## Resume og sagens baggrund

Ejeren af [adresse] 62C, 4480 St. Fuglede, har være i dialog med Kalundborg Kommune og på den bagrund søgt om en matrikulær ændring på ejendommen. Lodsejer ønsker en samlet landbrugsejendom i landzone. Som konsekvens heraf anmoder ejer om at få aflyst del af gældende lokalplan nr. 515, der omfatter selve ejendommen.

## Indstillinger

Chefen for Plan, Byg og Miljø indstiller at:

1. De dele af Lokalplan 515 for Jordbrugsparceller ved [adresse], som omfatter matr. 1x og dele af 1e Flinterup By, Britt Paulsen ophæves og aflyses.

## Behandling

Teknik- og Miljøudvalget.

## Sagsfremstilling

Den matrikulære ændring består i at overføre landbrugsjorden på matr. 1e, [adresse], [adresse] til matr. 1x Flinterup By, Britt Paulsen. Ønsket er fremsat i forbindelse med et generationsskifte.

Ændringen er i strid med gældende Lokalplan nr. 515 for jordbrugsparceller ved [adresse], da den del af ejendommen, der er omfattet af lokalplanen, bliver for stor i forhold til bestemmelserne i planen. Jf. lokalplanen må ejendomme i lokalplanområdet ikke udstykkes mindre end 4.000 m2 eller større end 10.000 m2. Ejendommens areal indenfor lokalplanområdet vil udgøre ca. 18.000 m2.

Derfor ansøger ejer om at få ophævet og aflyst den del af lokalplanen, som ejendommen er omfattet af. Aflysning af lokalplanen på den pågældende ejendom sker med hjemmel i Planlovens § 33 stk. 1, nr. 1.

I følge Planlovens § 33 stk. 1 nr. 1 *kan Kommunalbestyrelsen beslutte at ophæve;*

1. *byplanvedtægter og lokalplaner for arealer, der tilbageføres til landzone, og lokalplaner for landzonearealer, når en planlægning for området ikke længere findes nødvendig.*

Det er således den sidste del af lovteksten, der lægges vægt på i denne beslutning;  at *planlægning for området ikke længere findes nødvendig.*Ejendommen forbliver i landzone og alle efterfølgende tilladelser vil blive truffet med hjemmel i landzonebestemmelserne i Planlovens § 35 f.

Dele af kommuneplanramme U4.BL10, som ejendommen er omfattet af, reduceres i forbindelse med næste kommuneplanrevision 2025.

*Lokalplan nr. 515 for jordbrugsparceller ved Flinterup*Lokalplan nr. 515 for jordbrugsparceller ved [adresse] har jf. bestemmelsen i §1 til formål at skabe et boligområde med store grunde for hobbylandbrug med ikke erhvervsmæssigt dyrehold (jordbrugsparceller), og den enkelte jordbrugsparcel skal jf. § 4.1 give en størrelse mellem 4.000 m² og 10.000 m². De arealer, som skal udtages af lokalplanen og dermed aflyses jf. § 33 i Planloven, fremgår af bilag 1.

*Matrikulær ændring af ejendom*Den matrikulære ændring, som ejeren af ejendommen har søgt om, er en sammenlægning af matr. 1x Flinterup By, St. Fuglede med stuehus på 9.635 m² og markarealet på matr. 1e Flinterup By, [adresse] med et areal på 67.315 m². Det samlede areal på ejendommen efter den matrikulære ændring bliver på 76.950 m² (7,7 ha), og er således i strid med lokalplanbestemmelsen § 4.1. Den matrikulære ændring er illustreret på bilag 2.

*Kommuneplanramme*Dele af ejendommen er ligeledes omfattet af kommuneplanramme U4.BL10. Rammeområdets zonestatus er landzone og den matrikulære ændring strider dermed ikke i mod kommuneplanens principper.  Rammeområdet kan reduceres i kommuneplanen ved næste kommuneplanrevision 2025. De dele af rammområdet som reduceres og udtages ved næste kommuneplanrevision fremgår af bilag 3.

## Økonomiske konsekvenser

Ingen.